section_heading: Prvi svjetski rat
paragraph_text: Na početku Brusilovljeve ofenzive Puhalova 1. armija je pretrpjela tako teške gubitke da je morala biti raspuštena. Njen je zapovjednik 25. srpnja 1916. stavljen na raspolaganje, te do kraja rata nije dobio novo zapovjedništvo, iako je to tražio. Glavni stožer krivio ga je za težak austrougarski poraz, te ga nije više razmatrao kao zapovjednika neke od austrougarskih armija. U travnju 1917. odlikovan je Velikim križem reda Leopolda, te je uzdignut u baruna. Umirovljen je 1. svibnja 1917. godine.